Source: http://www.legex.ro/Ordin-144-2012-123927.aspx
Timestamp: 2020-05-30 09:27:30+00:00
Document Index: 37601594

Matched Legal Cases: ['Articolul 1', 'Articolul 2', 'Articolul 3', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19']

Ordinul 144/2012 | Legislatie gratuita
Ordin 144 2012 modificat de Ordin 12 2018
Ordinul Nr.144 din 29.11.2012
ACT PUBLICAT ÎN MONITORUL OFICIAL NR. 816 din 05 decembrie 2012
Pentru reglementarea unitară a transferului studenţilor înmatriculaţi în cadrul programelor de studii universitare de licenţă în instituţiile de învăţământ superior militar,pentru aplicarea dispoziţiilor art. 176 alin. (5) din Legea educaţiei naţionale nr. 1/2011, cu modificările şi completările ulterioare,având în vedere prevederile art. 149 alin. (1) din Legea nr. 1/2011, cu modificările şi completările ulterioare,în temeiul prevederilor art. 33 alin. (1) din Legea nr. 346/2006 privind organizarea şi funcţionarea Ministerului Apărării Naţionale, cu modificările ulterioare,ministrul apărării naţionale emite prezentul ordin. Articolul 1Se aprobă Instrucţiunile privind transferul studenţilor înmatriculaţi în cadrul programelor de studii universitare de licenţă în instituţiile de învăţământ superior militar, prevăzute în anexa care face parte integrantă din prezentul ordin. Articolul 2La data intrării în vigoare a prezentului ordin, se abrogă Ordinul ministrului apărării naţionale nr. M. 22/2002*) pentru aprobarea „Normelor privind transferul şi înmatricularea elevilor şi studenţilor în instituţiile militare de învăţământ“.*) Ordinul ministrului apărării naţionale nr. M. 22/2002 nu a fost publicat în Monitorul Oficial al României, Partea I, deoarece are ca obiect reglementări din domeniul apărării, ordinii publice şi securităţii naţionale. Articolul 3Prezentul ordin se publică în Monitorul Oficial al României, Partea I. p. Ministrul apărării naţionale, Sebastian Huluban, secretar de stat
ANEXĂINSTRUCŢIUNI privind transferul studenţilor înmatriculaţi în cadrul programelor de studii universitare de licenţă în instituţiile de învăţământ superior militar Articolul 1Transferul studenţilor înmatriculaţi în cadrul programelor de studii universitare de licenţă din instituţiile de învăţământ superior militar se efectuează la cererea acestora, din motive temeinic justificate, în limita cifrei de şcolarizare aprobate pentru specializarea şi anul de studii respectiv, în conformitate cu prevederile prezentelor instrucţiuni. Articolul 2(1) Studenţii înmatriculaţi în cadrul programelor de studii universitare de licenţă din instituţiile de învăţământ superior militar se pot transfera, în cadrul domeniului fundamental, în următoarele situaţii:a)de la o specializare la alta, în cadrul aceleiaşi facultăţi; b)de la o facultate la alta, în cadrul aceleiaşi instituţii de învăţământ superior militar; c)de la o instituţie de învăţământ superior militar la altă instituţie de învăţământ superior militar; d)de la o instituţie de învăţământ superior militar la o instituţie civilă de învăţământ superior. (2) Studenţii înmatriculaţi în cadrul programelor de studii universitare de licenţă din instituţiile de învăţământ superior militar pe locurile finanţate de la bugetul de stat se pot transfera numai pe alte locuri finanţate de la bugetul de stat, iar studenţii înmatriculaţi în instituţiile de învăţământ superior militar pe locurile cu taxă se pot transfera numai pe alte locuri cu taxă.(3) Transferul studenţilor se face cu respectarea principiului „subvenţiile şi bursele urmează studentul“, potrivit legii. Articolul 3(1) Transferul studenţilor înmatriculaţi la programe de studii universitare de licenţă cu durata de 3 ani se face numai la sfârşitul anului I de studii.(2) Transferul studenţilor înmatriculaţi la programe de studii universitare de licenţă cu durata de 4 ani se face la sfârşitul anului I sau al anului II de studii.(3) Transferul se realizează după îndeplinirea de către studenţi a tuturor obligaţiilor şcolare, în conformitate cu planul de învăţământ şi cu criteriile de performanţă stabilite de fiecare facultate, numai de la o facultate/specializare la altă facultate/specializare cu profil identic sau apropiat. Articolul 4Instituţiile de învăţământ superior militar nu pot primi prin transfer studenţi din instituţii civile de învăţământ superior. Articolul 5(1) Prin excepţie de la prevederile art. 2 alin. (1) şi ale art. 4, Institutul Medico-Militar poate primi prin transfer studenţi de la instituţiile civile de învăţământ superior medical acreditate, în limita cifrei de şcolarizare aprobate pentru seria şi specializarea respectivă şi în conformitate cu prezentele instrucţiuni, numai dacă aceştia îndeplinesc criteriile generale şi specifice de recrutare şi au fost declaraţi „ADMIS“ la probele de selecţie susţinute în centrele zonale de selecţie şi orientare ale Ministerului Apărării Naţionale. (2) Transferul studenţilor de la instituţii civile de învăţământ superior medical acreditate la Institutul Medico-Militar se realizează, cel mai târziu, la sfârşitul anului III de studii. Articolul 6(1) Cererea de transfer se depune la secretariatul facultăţii care urmează să primească studentul, cu cel puţin 30 de zile înaintea începerii anului universitar.(2) Cererea de transfer conţine avizul de transfer din partea decanului facultăţii de unde pleacă studentul şi este însoţită de situaţia şcolară a solicitantului, care trebuie să conţină notele şi numărul de credite, numărul de ore/disciplină şi programele analitice/fişele disciplinelor/mediile aferente.(3) În situaţia în care numărul cererilor de transfer este mai mare decât numărul locurilor disponibile la specializarea şi pentru anul de studiu respectiv, instituţia de învăţământ superior militar ierarhizează candidaţii în funcţie de situaţia şcolară aferentă perioadei de studii parcurse anterior.(4) Pentru departajarea candidaţilor cu medii egale, instituţia de învăţământ superior militar poate stabili criterii de ierarhizare suplimentare. Articolul 7(1) Recunoaşterea şi echivalarea anilor de studii universitare de licenţă, efectuaţi anterior în acelaşi domeniu fundamental, se fac de către instituţia de învăţământ superior la care se transferă studentul, potrivit metodologiilor şi regulamentelor proprii, pe baza numărului de credite de studii transferabile acumulate până în momentul depunerii cererii de transfer, a analizării curriculumului specializării respective şi a notelor/mediilor obţinute.(2) Pentru eliminarea diferenţelor de curriculum, consiliul facultăţii la care se transferă studentul poate hotărî examinări suplimentare pentru studenţi, cu respectarea legislaţiei în vigoare. Articolul 8(1) Competenţa de aprobare a transferului revine comandanţilor/şefilor structurilor cărora li se subordonează instituţiile de învăţământ superior militar, respectiv, şefului Direcţiei generale de informaţii a apărării pentru specializarea „Informaţii pentru apărare“.(2) Aprobările pentru transfer se solicită structurilor prevăzute la alin. (1) de către instituţiile de învăţământ superior militar implicate, după avizarea cererii de transfer de către senatele acestora.(3) Transferul studenţilor şcolarizaţi pentru alţi beneficiari din afara Ministerului Apărării Naţionale se face cu aprobarea acestor structuri. Articolul 9Consiliul facultăţii care primeşte studentul transferat stabileşte: a)recunoaşterea sau echivalarea examenelor şi a creditelor de studii; b)examenele de diferenţă şi alte obligaţii, după caz; c)perioada susţinerii examenelor de diferenţă. Articolul 10Studentul transferat care nu îndeplineşte integral programul stabilit de consiliul facultăţii şi nu reuşeşte pe parcursul a maximum două semestre de la data transferului să finalizeze examenele de diferenţă, să promoveze disciplinele şi să acumuleze creditele prevăzute în planul de învăţământ este exmatriculat. Articolul 11(1) Dispoziţia de înmatriculare a studentului transferat se transmite, în copie, instituţiei de învăţământ superior militar de unde provine studentul, în termen de 5 zile de la înmatriculare.(2) Instituţia de învăţământ superior de la care pleacă studentul transmite instituţiei de învăţământ superior primitoare actele de studii ale studentului transferat - diploma de bacalaureat, situaţia şcolară pe ani de studii, certificatul de naştere în copie legalizată, precum şi menţionarea expresă dacă studentul a beneficiat de bursă acordată din fonduri publice, conform normelor legale, categoria acesteia şi anii universitari/semestrele în care a beneficiat de bursă. Articolul 12(1) Studenţii din instituţiile de învăţământ superior militar care au fost declaraţi „INAPT“ pentru a urma o instituţie de învăţământ militar sau nu mai pot urma cursurile instituţiilor de învăţământ superior militar din alte motive neimputabile lor pot solicita transferul la o instituţie civilă de învăţământ superior, în condiţiile legii.(2) Studenţii care solicită transferul în instituţii civile de învăţământ superior în alte situaţii decât cele menţionate la alin. (1) primesc aprobarea de transfer numai după stabilirea cuantumului cheltuielilor de întreţinere şi instruire aferente perioadei de şcolarizare în instituţia de învăţământ superior militar şi acceptarea în scris a modului de recuperare a acestora, potrivit prevederilor legale. Articolul 13(1) Prin excepţie de la prevederile art. 2 alin. (2), studenţii înmatriculaţi la programele de studii universitare de licenţă în instituţiile de învăţământ superior militar pe locuri cu taxă de studii care au participat la admitere pe locurile finanţate de la bugetul de stat şi au fost declaraţi „NEADMIS“, cu notă de minimum 5, pot fi transferaţi, în cadrul aceleiaşi specializări, pe locurile finanţate de la bugetul de stat vacante din seria respectivă, în conformitate cu prezentele instrucţiuni.(2) Transferul studenţilor înmatriculaţi pe locuri cu taxă de studii pe locuri finanţate de la bugetul de stat se realizează cu respectarea prevederilor art. 3, candidaţii fiind ierarhizaţi în funcţie de situaţia şcolară aferentă perioadei de studii parcurse anterior.(3) Recuperarea modulului de pregătire militară pentru studenţii transferaţi care nu au urmat această pregătire se va face pe parcursul următorului an universitar. Articolul 14(1) Pentru situaţiile prevăzute la art. 5 şi 13, cererile de transfer, avizate de senatele universitare, se transmit, prin grija instituţiei la care s-a solicitat transferul, la centrul militar zonal/judeţean/de sector pe raza căruia domiciliază studentul, în vederea derulării procedurilor specifice de recrutare şi selecţie.(2) Aprobările pentru transfer se solicită structurilor prevăzute la art. 8 alin. (1) de către instituţiile de învăţământ superior militar implicate, numai pentru studenţii care îndeplinesc criteriile generale şi specifice de recrutare şi au fost declaraţi „ADMIS“ la probele de selecţie susţinute în centrele zonale de selecţie şi orientare ale Ministerului Apărării Naţionale. Articolul 15(1) La specializările universitare prevăzute pentru arma aviaţie - specialitatea naviganţi - nu se transferă studenţi de la specializările universitare prevăzute pentru alte arme/specialităţi militare.(2) Studenţii înmatriculaţi la specializările universitare prevăzute pentru arma aviaţie - specialitatea naviganţi, opriţi de la zbor din motive neimputabile lor, se pot transfera la altă specializare universitară prevăzută pentru arma aviaţie.(3) Prin excepţie de la prevederile art. 3 alin. (1), transferul studenţilor prevăzuţi la alin. (2) se realizează pe toată durata studiilor, cu respectarea prezentelor instrucţiuni. Articolul 16În termen de 10 zile de la finalizarea procedurii de transfer instituţiile de învăţământ superior militar informează Direcţia management resurse umane cu privire la situaţia studenţilor transferaţi. Articolul 17(1) Contractul de studii încheiat de studentul transferat cu instituţia de învăţământ superior de la care pleacă se reziliază, încheindu-se un nou contract de studii cu instituţia de învăţământ superior la care s-a realizat transferul.(2) Studentii transferaţi în condiţiile prevederilor art. 13 încheie un nou contract de studii cu instituţia de învăţământ superior militar, potrivit legislaţiei în vigoare. Articolul 18Instituţiile de învăţământ operează transferurile efectuate în registrele matricole şi ţin evidenţa acestora. Articolul 19Procedurile, competenţele şi atribuţiile care decurg din prezentele instrucţiuni se înscriu, după caz, în regulamentele şi metodologiile proprii instituţiilor de învăţământ superior militar, precum şi în Carta Universitară, potrivit legii.
COMENTARII la Ordinul 144/2012
Momentan nu exista niciun comentariu la Ordinul 144 din 2012
Alte acte pe aceeaşi temă cu Ordin 144/2012
Ordin 12 2018